Ξηροχώρι Ηλείας

Το Ξηροχώρι είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 174 μέτρα.

Γεωγραφία - Ιστορία
Το Ξηροχώρι βρίσκεται ανατολικά της λίμνης Καϊάφα σε απόσταση περίπου 3 χλμ. Β. από τη Ζαχάρω και 35 χλμ. ΝΑ. από τον Πύργο. Στα βόρεια του χωριού είναι το καταφύγιο Άγριας Ζωής "Κάτω Σαμικό - Ξηροχώρι - Σμέρνα - Γραίκα - Βρίνα" ενώ στην ίδια κατεύθυνση και προς την Σμέρνα, σε βραχώδες και απόκρημνο ύψωμα, υπάρχουν υπολείμματα μικρού κάστρου. Υπήρξε ένα από τα χωριά της Ηλείας που βρέθηκαν στο επίκεντρο των μεγάλων πυρκαγιών τον Αύγουστο του 2007 (βλ. πυρκαγιές Ηλείας). Ως οικισμός αναφέρεται από την περίοδο της τουρκοκρατίας και επίσημα μετά την απελευθέρωση το 1835 να προσαρτάται στον τότε δήμο Αρήνης. Το 1919 με το ΦΕΚ 69Α - 26/03/1919 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Σχέδιο Καλλικράτης μαζί με το Κοτρώνι, τον Μάραθο, την Παναγιά και το Νεοχώρι αποτελούν την τοπική κοινότητα Ξηροχωρίου που υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 ως κοινότητα έχει πληθυσμό 450 κατοίκους ενώ ως οικισμός 258.

Εξωτερικοί σύνδεσμοι
 Το Ξηροχώρι από το blog της Α΄ Λυκείου Ζαχάρως

Παραπομπές 

Χωριά του νομού Ηλείας
Δήμος Ζαχάρως